NaiveNeuron/SloPal huggingface dataset:
Kamenický, Ladislav, poslanec NR SR (2014-09-17):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie: Výboru Národnej rady pre financie a rozpočet, Ústavnoprávnemu výboru Národnej rady, Výboru Národnej rady pre hospodárske záležitosti, Výboru Národnej rady pre zdravotníctvo. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní. Prosím, dajte o tomto návrhu hlasovať.
Stredák, Anton, poslanec NR SR (2023-05-17):
Ďakujem pekne za slovo, pán predsedajúci. Vážení kolegovia, kolegyne tu nevidím, Národná rada Slovenskej republiky uznesením č. 2124 z 22. marca 2023 pridelila návrh poslancov Národnej rady Slovenskej republiky Tomáša Tarabu, Štefana Kuffu, Filipa Kuffu na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov, tlač 1507, na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určitej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská. Ústavnoprávny výbor predmetný návrh zákona prerokoval, avšak do začiatku konania schôdze gestorského výboru o návrhu uznesenia nehlasoval, pretože podľa § 52 ods. 2 zákona Národnej rady č. 530/1996 Z. z. o rokovacom poriadku Národnej rady nebol uznášaniaschopný. Výbor pre pôdohospodárstvo a životné prostredie o návrhu nerokoval, nakoľko podľa § 52 ods. 2 Národnej rady č. 350/1996 Z. z. o rokovacom poriadku Národnej rady nebol uznášaniaschopný. Výbor pre pôdohospodárstvo a životné prostredie ako gestorský výbor k návrhu spoločnej správy neprijal platné uznesenie, keďže návrh uznesenia nezískal potrebný súhlas nadpolovičnej väčšiny prítomných poslancov podľa § 52 ods. 4 zákona Národnej rady č. 350/1996 Z. z. o rokovacom poriadku Národnej rady. Predseda výboru ma určil za spravodajcu k uvedenému návrhu zákona, ktorým predkladám predmetnú informáciu na schôdzi Národnej rady. Budem informovať o výsledku rokovania výboru a budem navrhovať ďalší postup. Pán predsedajúci, prosím, otvorte rozpravu.
Bugár, Béla, podpredseda NR SR (2018-03-14):
Áno, tým pádom sa otvára rozprava. Pýtam sa, či sa hlási niekto do rozpravy. Jeden. Končím možnosť sa prihlásiť. Pán poslanec Gál, máte slovo.
J. Ďuračka, poslanec: (2008-01-31):
Uvedený návrh zákona bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel  zaradil ho na rokovanie 19., čiže dnešnej schôdze Národnej rady. Ako spravodajca v  prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v Legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Pán predsedajúci, prosím, otvorte rozpravu.
Šudík, Tomáš, poslanec NR SR (2022-10-07):
Vážený pán predsedajúci, vážené panie kolegyne, vážení páni poslanci, vážení prítomní, pán predseda, ja v úvode prečítam pozmeňujúci návrh a potom ho v krátkosti odôvodním. Takže ním začnem. (Prerušenie vystúpenia predsedajúcim.)
Karas, Viliam, dočasne poverený minister spravodlivosti SR (2023-05-03):
Ďakujem pekne. Vážený pán predsedajúci, vážené pani poslankyne, vážení páni poslanci, na rokovanie Národnej rady Slovenskej republiky predkladám návrh na vyslovenie súhlasu Národnej rady Slovenskej republiky s Opčným protokolom k Dohovoru proti mučeniu a inému krutému, neľudskému alebo ponižujúcemu zaobchádzaniu alebo trestaniu. Opčný protokol je záväzným právnym dokumentom OSN, ktorý predstavuje špecifický nástroj v boji proti mučeniu a inému krutému, neľudskému alebo ponižujúcemu zaobchádzaniu alebo trestaniu. Slovenská republika podpísala opčný protokol dňa 14. decembra 2018. Cieľom opčného protokolu je podľa článku 1 v záujme predchádzania zlého zaobchádzania zaviesť systém pravidelných návštev vykonávaných nezávislými medzinárodnými a národnými orgánmi na miestach, kde sú ľudia pozbavení ich slobody. Osoby obmedzené na slobode sú vystavené zvýšenému riziku zlého zaobchádzania, ktoré predstavuje závažné porušenie ľudských práv. Opčný protokol zavádza dvojzložkový systém prevencie zlého zaobchádzania, na medzinárodnej úrovni zriadil podvýbor komisie proti mučeniu a na národnej úrovni zaväzuje zmluvné štáty zaviesť tzv. národný preventívny mechanizmus. Na vykonávanie opčného protokolu na národnej úrovni bol Národnou radou Slovenskej republiky prijatý dňa 15. marca 2023 zákon č. 110/2023 Z. z., ktorý zavádza národný preventívny mechanizmus. Tento zákon nadobúda účinnosť 1. mája 2023. V súlade s Ústavou Slovenskej republiky je opčný protokol medzinárodnou zmluvou prezidentskej povahy o ľudských právach a základných slobodách, zmluvou, ktorá priamo zakladá práva alebo povinnosti fyzických alebo právnických osôb, a zároveň medzinárodnou zmluvou, ktorá má prednosť pred zákonmi. V zmysle čl. 86 písm. d) Ústavy Slovenskej republiky podlieha opčný protokol vysloveniu súhlasu Národnej rady a ratifikácii prezidentom Slovenskej republiky. Samotná ratifikácia opčného protokolu nebude mať vplyv na posudzované oblasti. Vykonávanie opčného protokolu má vplyv na rozpočet verejnej správy, ktorý je však zohľadnený, v už prijatom zákone je rozpočtovo zabezpečený. Opčný protokol zodpovedá záujmom zahraničnej politiky Slovenskej republiky a je v súlade s právnym poriadkom Slovenskej republiky, všeobecnými zásadami medzinárodného práva, ako aj doterajšími medzinárodnými záväzkami Slovenskej republiky. Ďakujem pekne.
Vitteková, Anna, poslankyňa NR SR (2015-11-13):
Áno, pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
P. Paška, predseda NR SR: (2008-10-22):
(Hlasovanie.) 143 prítomných, 84 za, 59 sa zdržalo. Návrh zákona sme postúpili do druhého čítania. Ďalej.
Glváč, Martin, podpredseda NR SR (2017-05-17):
Páni poslanci, ešte dve minúty vydržte v kľude.
Kozelová, Monika, poslankyňa NR SR (2021-11-24):
Ďakujem. Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady, ježišmária, však už som to bola.... (Povedané so smiechom a smiech v sále.) Hlasovanie ...
Ďuriš Nicholsonová, Lucia, podpredsedníčka NR SR (2018-05-24):
Jedna faktická poznámka na vaše vystúpenie, pani poslankyňa, končím možnosť prihlásiť sa s faktickou poznámkou. Nech sa páči, pán poslanec Farkašovský.
V. Tomanová, ministerka práce, sociálnych vecí a rodiny SR: (2009-03-10):
Ďakujem, pán predsedajúci, skončila som.
Glenda, Tibor, poslanec NR SR (2012-06-27):
Ďakujem pekne. Vážený pán predseda, v rozprave vystúpili siedmi poslanci, pán poslanec Beblavý, pani poslankyňa Nicholsonová, pán poslanec Huba, poslankyňa Jurinová, pán poslanec Brocka, poslanec Pollák a poslanec Hlina. Pani poslankyňa Nicholsonová, Jurinová a pán poslanec Pollák podali procedurálny návrh podľa § 73 ods. 3 písm. a) vrátiť návrh zákona na jeho dopracovanie. Pán predsedajúci, dajte, prosím, hlasovať o procedurálnych návrhoch poslankyne Nicholsonovej, Jurinovej a poslanca Polláka vzhľadom na ich totožný charakter spoločne.
Pellegrini, Peter, predseda NR SR (2024-01-25):
Pani poslankyňa Mesterová.
Danko, Andrej, podpredseda NR SR (2024-02-01):
(Zaznievanie gongu.) Vážené panie poslankyne, vážení páni poslanci, otváram druhý rokovací deň 9. schôdzi Národnej rady Slovenskej republiky. Na dnešnom rokovacom dni o ospravedlnenie požiadali poslankyňa Holečková, Krátky, Pollák, Stachura. Z dôvodu PN pán Mikloško a Vaľová. Pokračujeme v prerušenej rozprave v druhom čítaní o vládnom návrhu zákona, ktorým sa mení a dopĺňa Trestný zákon, tlač 106. Prosím ministra spravodlivosti Slovenskej republiky Borisa Suska, aby zaujal miesto určené pre navrhovateľa, a spoločného spravodajcu z ústavnoprávneho výboru pána Mažgúta, aby zaujal miesto určené pre spravodajcov. Včera neukončil svoje vystúpenie v rozprave poslanec Gábor Grendel. Nech sa páči, pán poslanec. A pripraví sa pán poslanec Jozef Hajko. (Pokračovanie rokovania o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 106.)
Slyško, Peter, poslanec NR SR (2024-05-14):
Vážený pán predsedajúci, vážené pani poslankyne, vážení páni poslanci, v rozprave vystúpili piati poslanci a nebol podaný žiaden pozmeňujúci a doplňujúci návrh. V opakovanej rozprave vystúpil jeden poslanec a bol podaný jeden pozmeňujúci a doplňujúci návrh, ktorý som podal ja, a zároveň som vyňal bod 9 zo spoločnej správy na osobitné hlasovanie. Pristúpime k hlasovaniu o návrhu uvedenom v spoločnej správe. Gestorský výbor odporúča hlasovať o bodoch 1 až 8 a 10 až 13 spoločne, spoločnej správy spoločne. Pán predsedajúci, prosím, dajte hlasovať o návrhoch pod bodmi 1 až 8 a 10 až 13 zo spoločnej správy s odporúčaním gestorského výboru ich schváliť.
Čekovský, Kristián, poslanec NR SR (2020-07-24):
Pán Žiga, najväčší obchodník s drevom na Slovensku, zaujímavé, že práve vy strašíte hospodárskymi škodami, vaše pôsobenie v biznise s drevom tu už dnes bolo spomenuté, ja len pripomeniem, že od vášho nástupu na ministerstvo životného prostredia v roku 2012 rástli vašim firmám tržby, a to až na 40 mil. eur ročne. To len pre predstavu. A zároveň nie tak dávno ste chceli vy a vaši nominanti v štátnom MH Manažmente vyplatiť za súdny spor s Enelom právnikovi Bžánovi viac ako 77 mil. eur, až po medializácií tejto kauzy sa podarilo túto sumu znížiť na 17 mil. eur, čiže ten rozdiel je 60 mil., no neviem, čo iné sú hospodárske škody, ak nie toto. Vďaka.
Paška, Pavol, predseda NR SR (2012-11-29):
Ďakujem. Vyhlasujem krátku prestávku do 11.25 hodiny a budeme pokračovať potom v rozprave. Pán poslanec Vašečka je posledný písomne prihlásený k uvedenému bodu programu. Po jeho vystúpení dám možnosť sa prihlásiť do rozpravy ústne. (Krátka prestávka.) (Po prestávke.)
Vašečka, Richard, poslanec NR SR (2016-10-26):
Ďakujem veľmi pekne za slovo, pán predsedajúci. Ďakujem za vystúpenie, pani kolegyňa. Niekoľko poznámok. Povedali ste, že nepravda, to, čo bolo, to, čo zaznelo. Áno, myslím si, že tak, ako to bolo povedané, asi aj pochopené väčšinou, to bol omyl. Máte pravdu, čas čítania pozmeňujúceho návrhu sa neráta do tých 20 minút. Ale musí to byť urobené tak, že vystúpi najprv ten dotyčný a potom v závere oznámi, že ide čítať ten pozmeňovák a prečíta ho. Ale chcem vám povedať jednu vec, že niekedy, keď dávate pozmeňujúci návrh, tak ste skoro akoby v roli navrhovateľa a vy potrebujete naozaj niekedy pri rozsiahlejšom pozmeňováku viac ako 20 minút. Čiže, myslím, že tá kolegyňa, ktorá sa vyjadrila, sa vyjadrila naozaj nepresne a bol to omyl, ale vecne to problém je a riešme tento problém. Nám neprekáža to, že či je formulácia taká alebo onaká, ale to obmedzenie je tam a my si myslíme, že nie je správne a nie je dobré. A netýka sa len súčasnej opozície. Povedali ste, že opozícia si myslí. No, dnes sme opozícia, na budúce volebné obdobie budete, a my pevne dúfame, že áno, budete opozícia vy. A my bojujeme aj za vás, my bojujeme aj za vás, lebo aj vy budete mať potom tie obmedzenia a naozaj nebudete mať ministrov, nebudete mať vládne úrady a budete môcť hovoriť len tu a my vám to chceme dopriať. Aj, aj... (Reakcia z pléna.) Nevykrikujte, pán Hrnko, nevykrikujte, lebo vás potom predsedajúci... (Prerušenie vystúpenia predsedajúcim.)
Sulík, Richard, predseda NR SR (2011-06-17):
Dobre. Budeme teraz hlasovať o, bude to jedno hlasovanie, keďže pán Slota sa pripojil k návrhu pána Pašku. Prosím, hlasujte teraz o procedurálnom návrhu pána poslanca Pašku, a to nekonať dnešnú schôdzu. (Hlasovanie.) Prítomných 147 poslancov, hlasovalo 69 za, 62 proti, 16 sa zdržalo. Tento návrh sme neschválili. Keďže nie sú žiadne ďalšie návrhy na zmenu alebo doplnenie programu, budeme teraz hlasovať o programe schôdze ako o celku. Prosím, prezentujte sa a hlasujte teraz o programe schôdze ako o celku. (Hlasovanie.) Prítomných 148 poslancov, hlasovalo 78 za, 67 proti, 3 sa zdržali. Schválili sme program 19. schôdze Národnej rady. Predtým ako budeme pokračovať, pán poslanec Paška, nech sa páči.
Droba, Juraj, poslanec NR SR (2015-02-10):
Vážený pán kolega Osuský, ja len chcem poďakovať za váš prihovor. Považoval som ho za dobrý historický exkurz, ktorý dal do súvislosti minulosť s tým, čo sa dnes deje na Slovensku, a s tým, čo sa bude diať v našej Európe o pár rokov. A nenechajte sa, prosím, znechutiť tou morálnou relativizáciou, ktorú počúvame z úst viacerých kolegov, lebo sú veci, kde sa môžeme baviť o rôznych odtieňoch šedej, ale potom sú aj veci, ktoré sú aj čierne a biele. Viaceré z tých, ktoré ste pomenovali, boli presne tohto druhu. To isté platí aj o téme, ktorá tu bola otvorená ohľadom neutrality. Myslím si, že akýkoľvek odborný názor na túto tému vyvráti to, že niečo podobné je v dnešnom kontexte Európy a toho, ako sú rozdané karty, vôbec možné. No a do tretice, nenechajte sa odradiť tými kolegami, ktorí, ja to ani nechcem použiť, ten termín, že užitoční idioti, ale naozaj sú. Ako ospravedlňujem sa za to, naozaj to nemyslím zle. Neviem, ako by sa to dalo slušnejšie povedať. Ale podľa mňa z nedostatku informácií a vedomostí jednoducho obhajujú niečo, čo je neobhájiteľné. Je mi z toho smutno, že práve toto je jedna z tých vecí, ktorá je naozaj čierno-biela. Môžeme diskutovať o tom, do akej miery viesť rozhovory s Ruskom zmierlivým spôsobom, alebo do akej miery naozaj na nich tlačiť a eskalovať sankcie, ale ten vinník v konflikte ohľadom Ukrajiny je jednoznačný, je ním Rusko, ktoré porušilo medzinárodné zmluvy a napadlo zvrchované územie cudzieho štátu. Ďakujem.
Herák, Ján, poslanec NR SR (2021-04-01):
Ďakujem pekne, pán predsedajúci. Pani poslankyňa Sulanová, vám absolútne nezáleží na zdraví občanov, jedine vaše vystúpenie považujem za vyslovene po-li-ti-kár-če-nie. Ohradzujete sa tu okolitými krajinami alebo teda krajinami, ktoré sa nachádzajú vôbec vo svete. Vôbec viete napríklad, ako fungovali podmienky a opatrenia v Dubaji? Zbytočne len klamete, pri všetkej úcte, a zavádzate. Keď napríklad niekto v Dubaji chcel ísť nakúpiť do potravín, musel sa normálne nahlásiť cez register a nie tak, ako to je u nás. Čiže niektoré tie opatrenia sú ešte stále alebo boli benevolentnejšie. Čiže toto je naozaj obrovské klamstvo. Niekto z poslancov tu spomenul, že pokiaľ vám nezomrie niekto z blízkej rodiny, tak si neuvedomíte absolútne závažnosť situácie. Pri všetkej úcte, naozaj, ohradzujete sa, že vy počúvate vašich voličov, vašich občanov. Áno, treba počúvať svojich občanov, s tým absolútne súhlasím, ale v tomto prípade, keď sa predlžuje núdzový stav, tak tu je pandemická komisia, sú tu odborníci, ktorých treba naozaj počúvať pre prospech a zdravie všetkých občanov. Vyzývam nakoniec všetkých poslancov, aj koaličných, aj opozičných, pani poslankyňa, čiže aj vás, aby ste zahlasovali skutočne pre prospech občanov Slovenskej republiky. A ešte raz opakujem a podčiarkujem, netreba si z toho robiť naozaj dobrý deň. Netreba zavádzať a politikárčiť. Ďakujem pekne.
Sulík, Richard, predseda NR SR (2011-09-07):
No moment. Hlasujte, prosím, teraz o tom, že tento návrh zákona prerokujeme v druhom čítaní. (Hlasovanie.) Z prítomných 148 poslancov hlasovalo 77 za, 69 proti, 2 nehlasovali. Národná rada sa uzniesla, že tento návrh zákona prerokuje v druhom čítaní. Nech sa páči.
Grendel, Gábor, podpredseda NR SR (2021-12-09):
Ďakujeme, pán minister. To bola posledná otázka v rámci tohtotýždňovej hodiny otázok. Prerušujem rokovanie o tomto bode programu. Vážené panie poslankyne, vážení páni poslanci, pokračujeme v popoludňajšom rokovaní jedenásteho dňa 51. schôdze Národnej rady Slovenskej republiky podľa schváleného programu druhým čítaním o vládnom návrhu zákona, ktorým sa mení a dopĺňa zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov a o zmene a doplnení zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 641. Spoločná správa výborov má tlač 641a. Prosím pána ministra životného prostredia Slovenskej republiky Jána Budaja, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov a o zmene a doplnení zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov , tlač 641.)
Pellegrini, Peter, predseda NR SR (2015-11-20):
Prezentujme sa a hlasujme o bode 16 pozmeňujúceho návrhu pána poslanca Lipšica. (Hlasovanie.) Prítomných 125 poslancov, za hlasovalo 46, proti bolo 59, zdržalo sa 20. Tento bod sme neschválili.
Fecko, Martin, poslanec NR SR (2015-05-26):
Ďakujem pekne. Pán navrhovateľ, myslím, že je to dobrý zákon, myslím, že musí tu byť a musíme ho stále predkladať, pokiaľ nebude nejakým spôsobom zrealizovaný. Ste hovorili, že na Západe ste mali tú česť vidieť rodinnú firmu, ktorá má 300 rokov. Nuž, žiaľ, u nás sme mali za 100 rokov koľko revolúcií na Slovensku? A pritom stále meníme režim. To znamená, my stále nevieme, kde chceme nejako ukotviť sa. Takže, samozrejme, že v roku 1948 to bolo všetko zostrihnuté. A sme to chceli v roku 1989 naštartovať. Tak môžem vám povedať, ako to bolo v poľnohospodárstve. Poviem vám svoj príklad. Ja som z kulackého rodu. Keď sme prišli na Štátny majetok Lipany a sme povedali, že ideme brať našich nejakých 50 hektárov, ktoré sme v reštitúcii dostali naspäť, tak pán riaditeľ toho podniku povedal, že iba cez jeho mŕtvolu nám vydajú majetky. Takže potom, samozrejme, sme museli ísť cez súdy a ďalšie veci, aby sme sa k nim vôbec dostali. To znamená, to, čo bolo vtedy deklarované, že ideme tie štátne podniky, dá sa povedať, privatizovať, resp. ináč riešiť, tak v poľnohospodárstve bolo tak, že sa to sprivatizovalo. Vlastne tí, ktorí vtedy tam boli direktori alebo predsedovia družstiev v rámci transformácie, sú tam momentálne nanovo. No znovu diktujú podmienky, znovu to užívacie právo je nadvlastníckym právom. Takže myslím si, že je tam tých problémov veľa. Ja som bola veľmi rád, že minulý rok prijala Európska únia Rok farmárov malých a mladých. A, samozrejme, vláda musela na to reagovať. Na jeseň bola prijatá koncepcia o tom, ako to u nás bude vyzerať. Dalo by sa o tom veľa hovoriť a všetko to nestihnem povedať. Môžem povedať, že bol som aj u pána Barbariča, ktorý mal teraz prednášku, akým spôsobom, bolo to v Ľutine, chce malých a mladých farmárov, mikrofarmárov podporovať. Musím povedať, že všetko je tu krásne, len začína to pôdou. A tá pôda nejakým spôsobom sa nedá len tak dostať od toho štátu, ako je to deklarované momentálne v týchto všetkých zákonných opatreniach. Musím povedať, že máme schopných ľudí aj na poľnohospodárskej pôde. A pýtam sa: Náš štát verí slovenskej rodine? Asi jej neverí. Takže dúfam... (Prerušenie vystúpenia časomerom.)
J. Jasovský, poslanec: (2003-03-06):
Chcem však upriamiť vašu pozornosť na rozhodnutie Protimonopolného úradu, ktorý v tejto veci rozhodol, kde pôsobnosť pri uzatváraní kúpnych zmlúv bola presne stanovená. A ja si vás dovoľujem upozorniť na to, že vaše ministerstvo týmto príkazným listom podľa môjho názoru hrubo porušuje obidve právne normy. Otázka na vás, pán minister: Budete pripravený znášať dôsledky porušenia rozhodnutia Protimonopolného úradu, ktoré sa pohybujú rádovo v miliónoch, alebo kto zaplatí tieto pokuty? Ja sa skôr obávam, pán minister, či to nebude súvisieť s tým, že na ministerstve je dnes tisíc až dve tisíc kúpnych zmlúv, ktoré sa vybavujú prednostne. Chápem, že ide o firmy, ktoré sú najmä voči štátnym lesom zadlžené. Ale nebude vznikať paradoxne iná situácia, že bude dochádzať k ďalšiemu zadlžovaniu sa týchto firiem voči štátnym lesom, voči štátnemu podniku? Pán minister, skôr sa obávam, či nebude súvisieť toto rozhodnutie aj so zmluvou, ktorá bola uzatváraná vo volebnom a predvolebnom období medzi SDKÚ, SMK a Zväzom spracovateľského priemyslu, kde vznikol určitý dohovor, ako sa bude postupovať po voľbách v prípade, že SDKÚ a SMK budú vo vláde.
Danko, Andrej, predseda NR SR (2017-03-22):
Ďakujem. Pokiaľ nie je reakcia pána poslanca, nech sa páči, pani poslankyňa Natália Blahová. Pripraví sa pani poslankyňa Silvia Shahzad.
Ďuriš Nicholsonová, Lucia, podpredsedníčka NR SR (2019-05-15):
Pani poslankyňa Verešová.
Laurenčík, Milan, podpredseda NR SR (2020-12-08):
Pán poslanec Marek Šefčík. Šefčík, Marek, poslanec NR SR Ďakujem za slovo. Ďakujem, Tomáš, za tvoj rečnícky príhovor, za tvoj, za tvoje slová a ja rozumiem veľmi dobre tvojmu rozhorčeniu, lebo je nás tu pár, ktorí máme možno otlaky na zadkoch, pretože si to poctivo odsedíme a vnímame aj túto schôdzu ako celok, ako jeden kontext. A v tomto kontexte vidíme, ako sa opozícia či už z jednej, druhej alebo tej tretej strany navážala do našich ministrov a nakladala im, akí sú oni asociálni, ako nemyslia na prorodinnú a sociálnu politiku a že niečo rušíme a ľuďom berieme. Vieme, že to nie je pravda. Vieme, že to nie je tak. A chcem ešte upresniť, že my sme, to, to nie je o tom, že vyhraj voľby, môžeš všetko, tak takto robili tí, tí pred nami, ktorí, ktorí, v úvodzovkách alebo aj bez úvodzoviek, hrabali pre seba. Ale my sme vyhrali voľby, resp. štyri koaličné strany majú silný mandát nielen na to, aby od korupcie očistili túto krajinu, a to sa deje, ale aj na ďalšie veci. Napríklad na to, aby plnili to, čo ľuďom sľúbili v svojich programoch aj v rámci prorodinnej a prosociálnej politiky. Takže tie návrhy sú na stole a prídu ďalšie. Ďakujem.
Blaha, Ľuboš, poslanec NR SR (2015-04-15):
(Faktická poznámka pokračovala za neustáleho protestného potlesku.) Nechajte pána Hlinu tlieskať, ja o jeho inteligencii naozaj nepochybujem. Pomôžem si výrokom pána Hollanda, ktorý povedal: Nemám rád bohatých ľudí. Podpisujem sa pod tento výrok, nemám rád bohatých ľudí, neznášam bohatých ľudí typu Široký, typu Haščák a ďalších, neznášam a budem veľmi rád, budem najšťastnejší človek v tejto republike, ak sa podarí zbaviť moci a majetku týchto ľudí, budem veľmi rád. Budem veľmi rád, ak slovenská pravica, ktorá dala moc týmto ľuďom takými zákonmi, ako bol zákon o reštrukturalizácii, ak slovenská pravica podporí zbavenie moci a majetku týchto ľudí, budem veľmi rád. Pokiaľ spravíme nejaký akt, ktorý vyvlastní Širokého, veľmi rád, pokiaľ spravíme nejaký akt, ktorý vyvlastní Váhostav, veľmi rád. Páni kolegovia, ale to by ste museli nebyť pokrytci, pretože teraz nadávate, ale keď ste boli vo vláde, schvaľovali ste zákony šité na mieru Váhostavu, Pente a podobným finančným skupinám. Čiže, páni kolegovia z pravice... (Prerušenie vystúpenia časomerom.)
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 131 poslancov, za 88, proti 30, zdržalo sa 13. Konštatujem, že sme tento návrh schválili. Ďalej budeme hlasovať o bode 41 programu. Je to prvé čítanie návrhu skupiny poslancov na vydanie zákona, ktorým sa mení a dopĺňa zákon č. 369/1999 Z. z. o obecnom zriadení (tlač 718). Prosím spravodajkyňu, prosím spravodajkyňu z výboru pre verejnú správu a regionálny rozvoj pani poslankyňu Janu Majorovú Garstkovú, aby hlasovanie uviedla. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré zákony , tlač 718.)
Kollár, Boris, poslanec NR SR (2016-04-27):
Ďakujem, pán predsedajúci. Pán poslanec Dostál, vy ste liberál a teda očakávam, že rešpektujete každého človeka a jeho právo na názor bez ohľadu na to, aký je. Ja nie som až taký liberál ako vy, ale rešpektujem váš názor a nebudem vás za neho kárať, ani vás dehonestovať, či poučovať, aký by mal byť. Ďakujem.
Figeľ, Ján, podpredseda NR SR (2012-06-19):
Ďakujem pekne. S reakciou na pána ministra i na faktické pani poslankyňa Žitňanská.
Hrnčiar, Andrej, podpredseda NR SR (2016-11-24):
Končím možnosť nahlásiť sa s faktickými poznámkami, nie sú žiadne. Nech sa páči, pán poslanec Droba.
Bugár, Béla, podpredseda NR SR (2019-09-25):
Prosím?
P. Minárik, poslanec: (2008-11-06):
Chcem túto snemovňu upozorniť, že pre Košice, ktoré majú 250-tisíc obyvateľov táto snemovňa uznala za vhodné a potrebné, aby košických občanov v mestskom zastupiteľstve zastupovalo 50 poslancov, teda o 5 viac, ako má v budúcnosti zastupovať 420-tisícovú Bratislavu. Tridsaťšesť sa mi zdá byť absolútne, absolútne neprimerané. Ďakujem pekne.
Dostál, Ondrej, poslanec NR SR (2020-03-20):
Sľubujem. (Potlesk.)
Zmajkovičová, Renáta, podpredsedníčka NR SR (2013-02-06):
Faktické poznámky na vystúpenie pána poslanca nie sú. V tejto chvíli otváram ústnu rozpravu. Pýtam sa, či sa chce niekto prihlásiť do rozpravy ústne? Pán poslanec Záhumenský, Hlina. Dvaja poslanci. Pán poslanec Zsolt Simon. Ukončujem možnosť prihlásiť sa do rozpravy ústne. Pán poslanec Záhumenský, nech sa páči.
Jurinová, Erika, podpredsedníčka NR SR (2015-10-30):
Dávam slovo pánovi poslancovi Andreánskemu, ktorého v sále nevidím, prepadá mu poradie teda. A nech sa páči, pán poslanec Alojz Přidal.
Liba, Peter, poslanec NR SR (2023-05-17):
Ďakujem za slovo. Výbor Národnej rady pre hospodárske záležitosti ma určil za spravodajcu k návrhu poslancov Národnej rady Petry Krištúfkovej, Igora Kašpera, Ľudovíta Gogu, Zuzany Šebovej a Adriany Pčolinskej na vydanie zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a o munícii v znení neskorších predpisov a zákon č. 372/1990 Zb. o priestupkoch v znení neskorších predpisov, tlač 1525. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti a odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Jurinová, Erika, podpredsedníčka NR SR (2012-09-27):
Ďakujem pekne. Vyhlasujem všeobecnú rozpravu za skončenú. Chce k rozprave zaujať stanovisko pán navrhovateľ? Nech sa páči.
Laššáková, Jana, podpredsedníčka NR SR (2014-10-21):
Vyhlasujem rozpravu za skončenú. Pán navrhovateľ, chcete zaujať stanovisko? Áno. Nech sa páči, máte slovo.
Hlina, Alojz, poslanec NR SR (2014-06-25):
Áno, je to tak a asi je potrebné to opakovať znova a znova a znova, opakovanie je matkou múdrosti a pre ľudí. Teda bilančne je to tak, že to sú skoro všetko naše peniaze. A tá mantra, že to sú peniaze z Európskej únie, ergo môžu ísť na hocijakú hlúposť, fakt nesedí. Ľudia, pristupujte k tým peniazom, že to sú naozaj vaše peniaze, naše peniaze. To sú prostriedky z nášho rozpočtu, ktoré treba vynakladať účelne, ale vzhľadom na naše záväzky a povinnosti prechádzajú cez Brusel. Ale ten prah sme nastavili strašne nízko. Proste strašne nízko a strašne sa to zneužíva. Oni sú schopní vám s kamennou tvárou tu stáť a povedať, že to CD stojí miliardu, i keď sa všetci čudujú, čo to je. Ako kolega Mičovský povedal, že program za 700 000, zdá sa, že reálne má cenu toho sudu piva, ktorý by študáci tam v Lesníckej, na Lesníckej fakulte vo Zvolene možno spravili po večeroch v bare. Viete, tak. Naozaj musíme zvýšiť citlivosť. Im to strašne vyhovuje, že ľudia prijali tú hru, že to sú iné peniaze. Nie, to sú naše peniaze!
D. Lipšic, podpredseda vlády a minister spravodlivosti SR: (2004-03-03):
Ďakujem za pozornosť, pán predseda.
Glváč, Martin, podpredseda NR SR (2018-02-14):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak. Končím možnosť prihlásiť sa. Vyhlasujem všeobecnú... A, pán poslanec Mizík, nech sa páči. Takže končím možnosť prihlásiť sa. Nech sa páči, pán poslanec Mizík. (Reakcie z pléna.) Vy môžte kedykoľvek, už sme to dneska mali, pán Bugár tu dal školenie. To znamená, vy ste jediný prihlásený, a nech sa páči, vy môžte vystúpiť.
Krajčí, Marek, poslanec NR SR (2022-06-23):
Ďakujem. Teraz hlasujme o druhom pozmeňujúcom návrhu poslankyne Zuzany Šebovej. Ide o návrh zrušenia fixného doplatku pre pacientov s liekom.
Hrušovský, Pavol, podpredseda NR SR (2010-11-04):
S faktickými poznámkami na vystúpenie pána predsedu piati páni poslanci. Posledný pán poslanec Matovič, Ondruš. Končím možnosť ďalších prihlášok. (Ruch v sále.) Pán poslanec Ondruš bol posledný. Pán poslanec Kaliňák, budete prvý. S faktickými poznámkami, nech sa páči, pán poslanec Kaliňák. Kde ste zmizli? (Smiech v sále.) Pán poslanec Číž. Páni poslanci! Páni poslanci!
Číž, Miroslav, podpredseda NR SR (2015-09-17):
Ďakujem, pán minister. Teraz dávam slovo spravodajkyni z navrhnutého gestorského výboru, pre sociálne veci, pani poslankyni Márii Janíkovej.
J. Jasovský, poslanec: (2001-10-23):
Viete, ja vám potom musím dať otázku, že ak teda budeme dovážať 30 % elektrickej energie, domnievate sa, že telekomunikácie budú pracovať lacnejšie na základe dovezenej elektrickej energie. Viete si predstaviť, akú spotrebu má jedna tranzitná ústredňa, a takých ústrední máme na Slovensku veľa. Akú spotrebu majú zosilňovacie telefónne stanice? Myslíte si, že sa to neprejaví tiež v tom tarifnom mechanizme aj sa to neprejaví v cenách Slovenských telekomunikácií? Pán minister,  my stále nemáme tú zmluvu, o ktorej tu hovoríme, tak ako sme nemali zmluvu k otázkam telekomunikácií, nie je tam žiadny napríklad mechanizmus preto, aby telekomunikácie neinvestovali. Telekomunikácie idú cestou rapídneho uvoľňovania svojich špičkových odborníkov. A to je zlé.
Sloboda, Vladimír, poslanec NR SR (2018-06-15):
Ďakujem pekne. Ondro, presne si to pomenoval. Už od začiatku krásne vidno na tejto aktivite, akým spôsobom Združenie miest a obcí Slovenska lobuje za starostov namiesto toho, aby lobovalo za celé obce. To znamená, že aj svojich obyvateľov a aj svojich poslancov zastupiteľstiev. Takýmto spôsobom, ako sa predkladajú zákony prostredníctvom lobovania ZMOS-u minimálne v tomto roku, je to názorná ukážka, že páni starostovia si naozaj sa snažia pretlačiť všetko ešte pred tým, ako budú tohtoročné komunálne voľby.
Ďuriš Nicholsonová, Lucia, podpredsedníčka NR SR (2017-09-06):
Ďakujeme aj my, pani ministerka. Chcem sa ešte opýtať pána spravodajcu, či si želá niečo dodať. Nie, nie je tomu tak. Prerušujem rokovanie o tomto bode programu. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 649, návrh na jeho pridelenie na prerokovanie výborom je v rozhodnutí pod č. 679. Opäť poprosím pani ministerku Žitňanskú, aby tento vládny návrh zákona uviedla. Nech sa páči.
Ďurica, Ondrej, poslanec NR SR (2020-11-25):
Ďakujem za slovo, pán predsedajúci. Vážené kolegyne a vážení kolegovia, ja si dovolím povedať, že tento zákon je tak užitočný a je tak pozitívny, že skutočne, keď úprimne budete mať zahlasovať „za“, tak nemôžete, nemôžete naozaj nič vyčítať ani faktu, že tento zákon predkladá práve naša strana. Ja si myslím, že najhoršie, čo môžeme urobiť, je, aby sme budúce matky si začali nevšímať, aby sme jednoducho nepomohli tej situácii, v ktorej sme. Čo sa týka tej demografie, tak, samozrejme, nie sme to my z Ľudovej strany Naše Slovensko, ktorí túto štatistiku alebo tieto údaje prinášajú. Sú to odborníci a sú to proste kapacity, ktoré si to uvedomujú a ktoré aj o tom sociálnom systéme do budúcnosti naozaj rozprávajú a píšu a zdvíhajú varovný prst. Ja si myslím, že keď sme dokázali pomôcť bankám, keď sme dokázali pomôcť rôznym iným inštitúciám, keď sme dokázali podporiť opozíciu v Bielorusku, tak by bolo naozaj veľmi neférové a neviem si predstaviť akým spôsobom by ste to obhájili, aby sme nepomohli matkám na Slovensku. Aby sme nepomohli proste tým, čo dnes sme schopní z pozície Národnej rady urobiť. A vy ako koalícia, ktorá má skutočne ústavnú väčšinu, vy tento zákon dokážete podporiť a dokážete ho dostať do života okamžite. Ďakujem.
Hrnčiar, Andrej, podpredseda NR SR (2018-02-14):
Vyhlasujem všeobecnú rozpravu za skončenú. Pýtam sa, či chce zaujať k rozprave stanovisko navrhovateľ. Nech sa páči.
Glváč, Martin, podpredseda NR SR (2019-05-17):
Ďalšia v rozprave, pani poslankyňa Zemanová, nech sa páči. Zimenová, pardon. Tak je to zle zapísané. Pani poslankyňa Zimenová bola prihlásená, nie Zemanová.
Bublavý, Dušan, poslanec NR SR (2015-04-16):
Ja by som chcel kolegu Martina upozorniť na určité fakty, ktoré sa stali za posledné obdobie, pár týždňov naspäť, že sa otvorilo naozaj nebo nedotknuteľných. Treba mať na zreteli, že padli vplyvní ľudia a nominanti SMER-u s podozreniami, či to bol už predseda parlamentu, podpredsedníčka parlamentu alebo aj ministerka zdravotníctva. Dépeháčka sa bude odvádzať až po zaplatení faktúr. Schránkové firmy nebudú môcť obchodovať so štátom, ale v tejto očiste by sme mali pokračovať. A takisto by mal zodpovednosť politickú a politickú kultúru zachovať aj pán podpredseda parlamentu pán Figeľ a sám mal odstúpiť a nemuselo k nejakému odvolaniu prichádzať dnes. Nie kvôli štátnej expertíze, ale kvôli skutkom na ministerstvách, keď bol pánom ministrom, lebo už riaditeľ správy ciest a nominant KDH pán Pavlásek v roku 2011 upozornil na to, že tie ceny nie sú reálne, že za 40-, 50-percentné ceny nie je uskutočniteľné vybudovať diaľnice a že niektorí a hlavne malé firmy nebudú mať zaplatené. Už vtedy upozornil na to nominant KDH. Ale potvrdili, potvrdili aj odborníci, že tie ceny nie sú v poriadku, takisto aj živnostníci a živnostenský zväz už vtedy upozornil, že Váhostav, Váhostav kalkuloval s tým, že pôjde do reštrukturalizácie. Čiže už vtedy sa špekulovalo o tom, že sa využije tento inštitút. Takýto postup ministerstva nie je šetrenie, ale je to hazard. A ja si myslím, že aj reálne ceny by mali byť posudzované verejným obstarávaním, a nie bazárové ceny.
Blanár, Juraj, podpredseda NR SR (2022-05-24):
Pán poslanec Štefan Kuffa.
Dostál, Ondrej, poslanec NR SR (2017-10-18):
Pán poslanec Heger, myslím, že veľmi dobre, že si zopakoval tú otázku, že akým spôsobom sa podarilo dosiahnuť zníženie tej dojednanej odmeny zo 77 na 17 mil. eur, teda o 60 mil. A ja som počul také vysvetlenie, teda nie som jeho autorom, niekde som ho počul alebo čítal, už sa nepamätám kde, že sa to robí tak, že sa dohodne štvornásobok toho, čo by si predstavoval ten dotyčný, ktorý uzatvára zmluvu so štátom, a ak sa na to nepríde, no tak má štvornásobok, ak sa na to príde, tak má presne to, čo chcel. Ale teda ak sa aj vážne bavíme, tak naozaj je to legitímna otázka, zaznela tu viackrát a nedostali sme na ňu zatiaľ žiadnu odpoveď. Tá otázka znie: Ako sa niekto len tak vzdá 60 mil. poctivo zarobených eur? Viete si predstaviť, že svojou poctivou prácou korektným spôsobom zarobíte 60 mil. eur a potom, keď je z toho nejaký veľký rozruch okolo toho, tak poviete, že, no, dobre, tak nič, tak nechcem tých 60 mil. eur. Viete si to predstaviť? Ja úplne chápem, že ak je to, ak je to nejaký kšeft, ktorý počíta s tým, že sa na to nepríde, a keď sa na to príde, no tak povieme, no, žiaľ, prišli nám na to, tak to nejako znížime alebo dokonca sa toho úplne vzdáme. Ale v prípade poctivo zarobených peňazí kto by sa takto správal?
Ferenčák, Ján, poslanec NR SR (2020-09-23):
Ja len veľmi krátko. Ja chcem vyzvať kolegov, ktorí sú tu zo samosprávy a ktorí rozumejú tejto problematike, ktorí majú aj zodpovednosť na svojich pleciach, pretože sú tu aj starostovia a primátori a s mnohými z nich som sa aj rozprával a či sú z tábora z pravého, ľavého alebo stredného, všetci potvrdili, že za toto by nemali zdvihnúť ruku, žiaľ, že ich brzdí koaličná zmluva a jednoducho rôzne dohody. Ja poviem, v niektorých veciach by politické tričko nemalo byť tým základným. Mali by sme sa riadiť tak, čo potrebujú občania, mali by sme sa vrátiť k tomu, aké sú požiadavky, aby sa im lepšie žilo, a to by mala byť na priorita. Preto tento zákon hovorí o úplne základe, ktorý potrebujú samosprávy, aby mohli poskytnúť svoju služby občanom. A v tomto prípade politika by nemala zohrávať primárnu úlohu. Ďakujem pekne.
Glváč, Martin, podpredseda NR SR (2017-12-06):
Ďakujem. S reakciou pán poslanec Kotleba.
Hrnčiar, Andrej, podpredseda NR SR (2016-06-14):
Pán poslanec Fecko.
Doležal, Andrej, minister dopravy a výstavby SR (2020-04-22):
Ďakujem, pán predseda. Vážené pani poslankyne, vážení páni poslanci, dovoľte mi, aby som uviedol vládny návrh zákona o niektorých opatreniach v pôsobnosti ministerstva dopravy v druhom čítaní. Cieľom predmetného návrhu zákona je vhodným spôsobom znížiť riziko ohrozenia verejného zdravia a zmierniť negatívne dopady na oblasti cestnej, železničnej, vodnej a leteckej dopravy, výstavby, bytovej politiky a cestovného ruchu. Návrh zákona bol 21. apríla prerokovaný vo Výbore Národnej rady Slovenskej republiky pre hospodárske záležitosti, na Ústavnoprávnom výbore Národnej rady Slovenskej republiky a Výbore Národnej rady Slovenskej republiky pre verejnú správu a regionálny rozvoj. S pozmeňujúcimi a doplňujúcimi návrhmi uvedenými v spoločnej správe (55a) v bodoch 1 až 6 odporúčame súhlasiť. Dovoľujem si vás požiadať o podporu pri prerokovávaní predloženého vládneho návrhu zákona a o jeho schválenie. Ďakujem pekne.
Kočiš, Eduard, poslanec NR SR (2021-10-06):
Ďakujem pekne za slovo, pán predsedajúci. Pán kolega, poznamenali ste vo svojej rozprave presne to, čo do vývrtky, ale naozaj do hlbokej vývrtky vytáča všetkých konzervatívne zmýšľajúcich poslancov a poslankyne v pléne Národnej rady Slovenskej republiky. Na hodnotových témach, ktoré by mali byť úplnou samozrejmosťou, ak niekto o sebe tvrdí, že je konzervatívny a hodnotovo založený politik, politička, sa tu idú robiť prachsprosté kšefty, prachsprosté vydierania a zákulisné hry, ktoré nemajú naozaj nič spoločné s hodnotovou orientáciou zdravo zmýšľajúcich ľudí, ktorí tuná do pléna Národnej rady Slovenskej republiky boli poslaní a vyslaní, aby tieto hodnoty bránili, chránili a presadzovali. Ja naozaj niekedy žasnem, čo dokáže skupinka okolo pani Záborskej a okolo pána poslanca Vašečku vykšeftovať, vyriadiť a jednoduchým spôsobom uzurpujú si všetky hodnotové témy aj napriek tomu, že podpora z vládnej koalície, sa dá povedať, je skoro nulová, mizivá, žalostná, úbohá a iba, a to zdôrazňujem, iba s hlasmi opozície všetkých konzervatívnych poslancov z radov opozície tieto zákony prechádzajú a môže sa o nich diskutovať v druhom čítaní. Čiže ja naozaj chcem rovnako ako kolega Miro Suja apelovať, zdôrazňujem apelovať, na poslancov Kresťanskej únie, prestaňte politikárčiť, prestaňte handrkovať, prestaňte kšeftovať a skutočne sa riaďte iba tým, čo vám káže vaša česť, vedomie a svedomie. Ja sa na nič nehrám, nikdy som sa nehral a ani sa hrať nebudem. Vždy podporím všetko dobré pre život, pre deti, pre tehotné mamičky, žiadne pro-life, žiadne pro-choice, zdravý rozum.
Blanár, Juraj, podpredseda NR SR (2022-03-24):
V zmysle § 27 ods. 8 zákona o rokovacom poriadku požiadal o možnosť vystúpiť v rozprave pán navrhovateľ. Nech sa páči.
Miškov, Juraj, minister hospodárstva SR (2011-05-17):
Dobrý deň. Vážený pán predsedajúci, vážené panie poslankyne, vážení páni poslanci, predkladám vám do prvého čítania návrh zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení zákona č. 56/2009 Z. z. a ktorým sa menia a dopĺňajú niektoré zákony. Cieľom tohto návrhu zákona je vytvoriť podmienky pre ekonomický rozvoj znevýhodnených regiónov prostredníctvom podpory vytvárania nových investícií a vytvárania nových pracovných miest na trvalo udržateľnom základe s dôrazom na zrovnoprávnenie domácich a zahraničných investorov, ako aj na transparentnosť poskytovania investičnej pomoci. V tejto súvislosti predložený návrh zákona upravuje podmienky poskytovania investičnej pomoci, spresňuje a administratívne zjednodušuje schvaľovací proces, upravuje spôsob a postup schvaľovania zmien pri poskytovaní investičnej pomoci, ako aj práva a povinnosti príjemcov pomoci a príslušných orgánov štátnej správy pri poskytovaní investičnej pomoci. Podmienky a limity pri poskytovaní investičnej pomoci upravuje predložený návrh zákona diferencovane podľa odvetvia regiónu tak, aby sa podporilo vytváranie pracovných miest v oblastiach s vysokou nezamestnanosťou a zvyšovanie pridanej hodnoty v priemysle. Navrhovaná právna úprava zosúlaďuje návrh zákona so zákonom č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v oblasti cestovného ruchu. Medzi poskytovateľov investičnej pomoci sa dopĺňa aj Ministerstvo dopravy, výstavy a regionálneho rozvoja Slovenskej republiky, ak ide o poskytovanie investičnej pomoci pre oblasť cestovného ruchu. S cieľom vytvoriť podmienky na to, aby pravidlá na poskytovanie investičnej pomoci mohli pružne reagovať na vývoj nezamestnanosti v jednotlivých regiónoch Slovenskej republiky, maximálnu intenzitu investičnej pomoci, výške investičnej pomoci podľa formy investičnej pomoci a miery nezamestnanosti v okresoch podľa jednotlivých regiónov následne ustanoví nariadenie vlády. Navrhovaná právna norma predstavuje prehľadný právny rámec poskytovania investičnej pomoci v Slovenskej republike, vytvára predpoklady na oživenie hospodárstva, aktívnu politiku zamestnanosti a prispeje k vytváraniu dôveryhodného podnikateľského prostredia. Predložený návrh zákona je v súlade s Ústavou Slovenskej republiky, ostatnými zákonmi a medzinárodnými zmluvami, ktorými je Slovenská republika viazaná. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem.
Hort, Milan, podpredseda NR SR (2011-06-30):
Ďakujem. Pýtam sa, či pani poslankyňa má doplňujúcu otázku. Nie. Pristúpime k otázke číslo dve, ktorá je opäť adresovaná podpredsedovi vlády a ministrovi práce, sociálnych vecí a rodiny Slovenskej republiky Jozefovi Mihálovi, a je od pána poslanca Richarda Švihuru, ktorého vidím v sále, takže budeme pokračovať v hodine otázok. A otázka znie: „Pán minister, ako hodnotíte aktuálne prebiehajúci pilotný projekt zapojenia nezamestnaných do záchrany a obnovy hradov Šariš a Uhrovec?“ Nech sa páči.
Raši, Richard, poslanec NR SR (2010-12-01):
Vážený pán predsedajúci, vážený pán minister, ctené dámy poslankyne, páni poslanci, dovoľte mi, aby som predložil pozmeňovací návrh k vládnemu návrhu zákona, ktorým sa mení a dopĺňa zákon č. 580/2004 o zdravotnom poistení a o zmene a doplnení zákona č. 95/2002 o poisťovníctve a o zmene a doplnení niektorých zákonov v znení neskorších predpisov, tlač 113. 1. V čl. I sa za bod 56 vládneho návrhu zákona vkladá nový bod 57, ktorý znie: 57. Za § 31i sa vkladá § 31j, ktorý znie: „§ 31j Pre rok 2011 je sadzba poistného pre štát 4,78 % z vymeriavacieho základu.“ Doterajšie body vládneho návrhu zákona sa primerane prečíslujú. Odôvodnenie: V nadväznosti na rozpočet na rok 2011 sa upravuje platba štátu za poistencov štátu. Navrhujeme, aby sa platba za poistencov štátu ponechala na úrovni roku 2010, čiže toho roku, nakoľko jej zníženie ohrozí systém poskytovania zdravotnej starostlivosti v Slovenskej republike kvôli nedostatku disponibilných zdrojov, čo sa prejaví v obmedzení rozsahu poskytovania zdravotnej starostlivosti, destabilizácii personálneho zabezpečenia poskytovateľov zdravotnej starostlivosti, zániku niektorých poskytovateľov zdravotnej starostlivosti, predĺžení čakacej doby na poskytnutie zdravotnej starostlivosti a na zvýšenie zadlženia zdravotníckych zariadení. Možno ste si mnohí zachytili v médiách, ako pán minister zdravotníctva veľmi správne deklaroval, že zdravotníctvo nesmie mať znížené zdroje za poistencov štátu, pretože zdrojov v zdravotníctve je stále málo, čo sa prejavuje na zmluvách zdravotných poisťovní s poskytovateľmi zdravotnej starostlivosti, čo sa môže prejaviť v tom, že nebudú môcť byť stabilizovaní zdravotnícki pracovníci. Podľa návrhu ministerstva financií má byť miera inflácie približne 3,7 %, odhaduje sa, že nárast rastu energií bude 14 a viac percent a naozaj pri odsúhlasení platby za poistencov štátu v úrovni 4,32 môže reálne dôjsť k výraznému obmedzovaniu poskytovania zdravotnej starostlivosti, pretože kompenzačné mechanizmy, ktoré sú navrhnuté ako dividendy, môžu byť nulové a ostatné kompenzačné mechanizmy nevyvážia straty financií, straty resp. príjmy zdravotných poisťovní. Takže, vážený pán minister, vážení páni poslanci, žiadam vás o podporu tohto pozmeňovacieho návrhu. Ďakujem pekne.
Kremský, Peter, poslanec NR SR (2023-02-16):
Ďakujem, pán predsedajúci. Ja už som sa počas legislatívneho procesu, myslím, že jasne vyjadroval, že nesúhlasím s takýmto výrazným zdanením vlastne tranzitného plynovodu aj z dôvodu, že v podstate na rozdiel od spoločností, o ktorých sme tu hovorili doteraz, ktoré ťažia z vojny na Ukrajine, táto spoločnosť vojnou na Ukrajine, naopak, trpí. A medzitým v podstate aj počas tohto roku od začiatku januára sa objem prepravovaného plynu z Ukrajiny, alebo teda z Ruska cez Ukrajinu, znížil na zhruba polovicu, čiže dnes je ten tranzitný plynovod naozaj ešte menej vyťažený, ako bol v minulom roku, čiže hrozí výrazné zníženie ziskovosti, a čo je horšie, vlastne táto spoločnosť by mala problémy s ratingmi, s prefinancovaním svojich dlhopisov a tým by bola vlastne aj onedlho ohrozená jej existencia. Keďže ide o čiastočne štátnu firmu, tak, samozrejme, štát by to musel sanovať a je možné, že by ho to stálo ešte vysoké prostriedky, ktoré by do toho musel vkladať. Čiže myslím si, že je lepšie vlastne potešiť sa z dividendy, ktorú takáto spoločnosť prináša, ako čakať od nej nejaké obrovské prínosy do štátneho rozpočtu v čase, keď v podstate sa ocitla akoby v ohnisku tej vojny a energetickej krízy v Európe a v podstate je ohrozená jej ziskovosť a existencia. K tým ďalším otázkam, myslím, že ešte tam bude možnosť sa vyjadriť, ale v tomto teda úplne súhlasím s pani prezidentkou, že by to bolo neprimerané, a... a staviam sa za to, aby vlastne sme naozaj toto veto neprelomili.
Žiga, Peter, podpredseda NR SR (2024-02-08):
Prosím vás pekne, zachovajte kľud.
Bugár, Béla, podpredseda NR SR (2016-09-22):
Vyhlasujem rozpravu o tomto bode programu za skončenú. Pani navrhovateľka, chcete zaujať? Nie. Pán spravodajca? Nie. Ďakujem pekne. Prerušujem rokovanie o tomto bode programu. A budeme teraz pokračovať prvým čítaním o návrh poslancov Borisa Kollára, Milana Krajniaka, Petra Pčolinského a Adriany Pčolinskej na vydanie zákona o ochrane pred neprispôsobivou osobou (tlač 205). Teraz dávam slovo pánovi poslancovi Krajniakovi, aby návrh zákona za navrhovateľov uviedol, nech sa páči. (Rokovanie o návrhu poslancov Národnej rady Slovenskej republiky Borisa Kollára, Milana Krajniaka, Petra Pčolinského a Adriany Pčolinskej na vydanie zákona o ochrane pred neprispôsobivou osobou a o zmene a doplnení niektorých zákonov , tlač 205.)
Danko, Andrej, podpredseda NR SR (2024-05-22):
Pán poslanec Pročko.